นิกเกอิปิดพุ่งขึ้น 377.14 จุด รับตัวเลขจ้างงานสหรัฐสดใส
นิกเกอิปิดพุ่งขึ้น 377.14 จุด รับตัวเลขจ้างงานสหรัฐสดใส
9 พ.ย. 2558

ดัชนีนิกเกอิตลาดหุ้นโตเกียวปิดพุ่งขึ้นแข็งแกร่งในวันนี้ โดยดัชนีนิกเกอิปิดพุ่งขึ้น 377.14 จุด หรือ 1.96% แตะที่ 19,642.74 จุด ซึ่งเป็นระดับปิดสูงสุดในรอบเกือบ 3 เดือน หลังจากสหรัฐเปิดเผยตัวเลขจ้างงานนอกภาคเกษตรเดือนต.ค.ที่แข็งแกร่งเกินคาดเมื่อวันศุกร์ ซึ่งจุดกระแสคาดการณ์ที่ว่าธนาคารกลางสหรัฐ (เฟด) อาจจะเริ่มปรับขึ้นอัตราดอกเบี้ยในปีนี้ นอกจากนี้ ข้อมูลดังกล่าวส่งผลให้สกุลเงินดอลลาร์สหรัฐแข็งค่าขึ้นเมื่อเทียบกับเงินเยน ซึ่งช่วยหนุนหุ้นกลุ่มส่งออกของญี่ปุ่นให้ดีดตัวขึ้นด้วย